|  |  |  |  |  |
| --- | --- | --- | --- | --- |
| **Студијски програм: ОАС ИТ** | | | | |
| **Назив предмета: ИНОВАТИВНИ ПОСЛОВНИ МОДЕЛИ** | | | | |
| **Наставник: Јасмина Весић Васовић** | | | | |
| **Статус предмета: Обавезни** | | | | |
| **Број ЕСПБ: 6** | | | | |
| **Услов: Нема** | | | | |
| **Циљ предмета**  Упознавање студената са најновијим трендовима пословних модела у динамичном окружењу. Усвајање нових, напредних и холистичких знања и компетенција у области иновативних пословних модела заснованих на дигиталним технологијама. Овладавање напредним концептима и приступима за разумевање, анализу, иновирање, развој пословних модела у различитим областима пословања. | | | | |
| **Исход предмета**  Након одслушаног предмета студент: познаје напредне приступе у области иновативних пословних модела; разуме значај пословних модела за креирање вредности и покретање успешних подухвата у динамичком окружењу; анализира и критички разматра различите приступе пословним моделима; анализира постојећи пословни модел, процењује ефекте и идентификује могућности за унапређење и иновације уз помоћ дигиталних технологија; холистички и креативно размишља о могућностима развоја иновативних пословних модела у различитим областима пословања; оспособљен је за примену стечених знања у доменима анализе, унапређења и пројектовања пословних модела. | | | | |
| **Садржај предмета**  ***Теоријска настава***  Пословни модел као концепт. Основни елементи пословног модела. Врсте пословних модела. Динамичко окружење пословних модела. Пословни модели и стрaтегија. Компетативна стратегија. Иновативна стратегија. Ланац вредности. Технолошки, друштвени и организациони аспекти промене пословних модела. Утицај дигиталних технологија на стварање знања и развој иновативних пословних модела. Иновирање пословних модела. Процес структурирања пословних модела. Методологије за описивање, анализу и пројектовање пословних модела. Креирање и процена вредности, развој корисничких сегмената и релација, кључни ресурси, активности и процеси, структура трошкова. Развој и усавршавање оквира генерисања пословних модела. LeanStartup методологија. Дисруптивне иновације. Евалуација пословних модела. Облици финансирања пословних модела. Пословни модели засновани на платформи и екосистеми. Студије случајева успешних пословних модела у различитим областима пословања.  ***Практична настава***  Овладавање основама пројектовања пословних модела. Примена специфичних приступа за пројектовање пословних модела, упознавање са елементима пословног модела; употреба алата за генерисање пословних модела–Business Model Canvas/Lean Canvas. Анализа, пројектовање, презентација пословних модела иновативних и одрживих подухвата у динамичком окружењу. | | | | |
| **Литература**   1. Trott, P. (2017) Innovation management and new product development, Harlow, England: Pearson 2. Машић, Б, Џунић, М., Нешић, С. (2014). Савремена теорија менаџмента: школе и нови приступи, Дата Статус, Београд 3. Рис, Е, (2019). LEAN STARTUP, 2. издање, iLearn д.о.о. Београд. 4. Радојичић, М, Весић Васовић, Ј. (2011). Индустријски менаџмент, Технички факултет, Чачак. 5. Ловерта, С, Берман, Б, Петковић, Г, Вељковић, С, Црнковић, Ј, Богетић, З. (2010). Менаџмент односа са купцима, Економски факултет у Београду и Дата Статус, Београд 6. Osterwalder A.,  Pigneur Y., Business Model Generation-A Handbook for Visionaries, Game Changers, and Challengers (2013), John Wiley & Sons, Inc., New Jersey, ISBN: 978-1-118-65640-2 7. Slack, N, Brandon-Jones, A. (2018). Operations and process management: principles and practice for strategic impact. Pearson UK | | | | |
| **Број часова активне наставе:** | **Теоријска настава:** | | **Практична настава:** | |
| **Методе извођења наставе**  Предавања се реализују по моделу интерактивне наставе презентацијом наставних садржаја, дискусијом и анализом студија случаја. Вежбе се изводе комбинацијом класичног начина и интерактивним учешћем студената кроз анализу случајева из праксе, решавање конкретно структурираног задатка, размену идеја и сазнања кроз групну дискусију, менторски и тимски рад на изради пројектног рада на дефинисану тему из оквира садржаја наставног предмета. Испит се полаже писмено и/или усмено. | | | | |
| **Оцена знања (максимални број поена 100)** | | | | |
| **Предиспитне обавезе** | **Поена** | **Завршни испит** | | **Поена** |
| активност у току предавања | 5 | писмени испит | | 20 |
| практична настава | 5 | усмени испит | | 10 |
| колоквијум-и | 30 |  | |  |
| семинар-и | 30 |  | |  |